ร้าน "Freshii" อยู่ในโครงการ BeeHive (ใกล้กับเมืองทองธานี) ด้านในมีที่จอดรถสะดวกสบาย สำหรับร้าน "Freshii" ตั้งอยู่บริเวณชั้น 2 ริมขวาสุดของโครงการค่ะ 

"Freshii" บริการอาหารญี่ปุ่นหลากประเภท โดยจะเน้นไปที่ซูชิ ที่นำเข้าปลาตามฤดูกาลของญี่ปุ่น มีทั้งปลาหายากและปลาทั่วไป โดยไม่ผ่านการแช่แข็ง ทำให้ได้รสชาติที่สด ถูกปาก นอกจากนี้ยังมีเมนูอื่นให้ลิ้มลอง 

ที่ติดใจเป็นพิเศษคือ "Ribeye Hoda Yaki" เนื้อริบอายติดมันนิดหน่อย ราดด้วยน้ำพริกเผาญี่ปุ่น เสิร์ฟบนเตาถ่านที่มีใบไม้รองอยู่ด้านล่าง ได้รสชาติเนื้อที่นุ่มลิ้ม พร้อมรสเผ็ดนิดๆ อร่อยแปลกใหม่ดีค่ะ